KÚPNA ZMLUVA

uzatvorená podľa § 409 a nasl. zák. č. 513/1991 Zb. Obchodný zákonník, v znení neskorších predpisov (ďalej len „zmluva“)

čl. I. Zmluvné strany

**1. Kupujúci : Univerzitná nemocnica L. Pasteura Košice**

v zastúpení: MUDr. Ľuboslav Beňa, PhD, MPH, riaditeľ

sídlo: Rastislavova 43, 041 90 Košice, SR

IČO: 00 606 707

DIČ: 2021141969

IČ DPH: SK2021141969

Bankové spojenie: Štátna pokladnica, Radlinského 32, 810 05 Bratislava

IBAN: SK 06 8180 0000 0070 0028 0550

SWIFT: SPSRSKBA

Štátna príspevková organizácia zriadená Zriaďovacou listinou Ministerstva zdravotníctva SR č. 1842/1990-A/I-2 zo dňa 18. 12. 1990

**(ďalej len „kupujúci“)**

**2. Predávajúci :**

v zastúpení:

sídlo :

IČO:

DIČ:

IČDPH :

Bankové spojenie:

IBAN :

BIC/SWIFT:

Zapísaný v Obchodnom registri ......... súdu ...................., odd: ..................., vložka č. .................

**(ďalej len „predávajúci“)**

## Čl. II. Úvodné ustanovenia

* 1. Kupujúci v rámci plnenia svojich úloh obstaráva tovar postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (**ďalej len „zák. č. 343/2015 Z. z.“).**
  2. Túto zmluvu uzatvára Kupujúci ako verejný obstarávateľ s Predávajúcim, ktorý je úspešným uchádzačom ako výsledok verejnej súťaže postupom zadávania nadlimitnej zákazky podľa §66 ods. 7 písm. b/ zák. č. 343/2015 Z. z., realizovanej prostredníctvom elektronického komunikačného rozhrania verejného obstarávania JOSEPHINE, vyhlásenej Kupujúcim ako verejným obstarávateľom, vo Vestníku verejného obstarávania č. ................. zo dňa................. pod značkou ............ na predmet zákazky s názvom : „ **RTG pracovná stanica pre urologické zákroky“** (ďalej len „verejné obstarávanie“).

Interné evidenčné číslo verejného obstarávania Kupujúceho: UNLP-2024-44-NZ-VS

* 1. Kupujúci je poskytovateľom zdravotnej starostlivosti podľa zák. č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.
  2. Predávajúci prehlasuje, že je oprávnený disponovať s tovarom v zmysle tejto zmluvy.
  3. Na financovanie plnenia tejto zmluvy boli kupujúcemu pridelené kapitálové výdavky zo štátneho rozpočtu ( MZ SR - List č.S15198-2024-OVV zo dňa 8.2.2024). Zákazka, ktorá je predmetom zmluvy bude čiastočne hradená z pridelených kapitálových výdavkov zo štátneho rozpočtu (čl. V. bod 6 tejto zmluvy) a čiastočne z vlastných finančných zdrojov kupujúceho.

## Čl. III. Predmet zmluvy

* 1. Predávajúci sa touto zmluvou zaväzuje dodať kupujúcemu tovar podľa bodu 2. tohto článku a previesť na neho vlastnícke právo k tomuto tovaru a kupujúci sa zaväzuje zaplatiť za tovar kúpnu cenu podľa tejto zmluvy.
  2. **Tovarom** pre účely tejto zmluvyje jeden (1) kus **RTG pracovná stanica pre urologické zákroky,** ktorej technická špecifikácia je uvedená v **Prílohe č. 1 tejto zmluvy (ďalej len „tovar“).**
  3. **Dodanie tovaru zahŕňa :** dodanie do miesta plnenia, vyloženie v mieste plnenia, vybalenie a likvidácia obalov, v ktorých bol tovar dodaný, kompletizácia a inštalácia tovaru s následným uvedením do prevádzky , odskúšanie funkčnosti a prevádzkyschopnosti dodaného tovaru, vykonanie prvej úradnej skúšky (preberacej skúšky), odborné zaškolenie personálu kupujúceho na obsluhu a údržbu tovaru, poskytnutie užívateľskej dokumentácie k tovaru potrebnej pre riadne používanie tovaru na určený účel v súlade so všetkými právnymi predpismi SR a to najmä : Užívateľskej príručky v slovenskom jazyku, návod na obsluhu v slovenskom jazyku, prospektový materiál s popisom technických vlastností tovaru, Vyhlásenie o zhode, CE Certifikát úradne preložený do slovenského jazyka, doklady o vykonaní predpísaných skúšok/kontrol/meraní, poskytovanie autorizovaného záručného servisu počas celej záručnej doby a vykonávanie všetkých preventívnych prehliadok a kontrol, ktoré sú stanovené právnymi predpismi a predpísané výrobcom na ponúkaný tovar počas celej záručnej doby.

4. Tovar sa dodáva za účelom poskytovania zdravotnej starostlivosti kupujúcim.

5. Porušenie povinnosti uvedených v tomto článku je považované za porušenie zmluvy podstatným spôsobom.

## Čl. IV. Dodacie podmienky

1. Predávajúci sa zaväzuje dodať tovar podľa článku III. bod 2 a bod 3. tejto zmluvy kupujúcemu do 120 kalendárnych dní odo dňa doručenia písomnej výzvy od kupujúceho. Kupujúci je povinný zaslať predávajúcemu písomnú výzvu na dodanie tovaru a predávajúci je povinný konkrétny termín dodania tovaru oznámiť kupujúcemu najmenej 5 (päť) pracovných dní vopred, a to písomne na e-mailovú adresu : ozt@unlp.sk a telefonicky na tel. č. +421 55 6153079, +421 55 6153194.
2. Miesto dodania tovaru je pracovisko kupujúceho **: Urologická klinika, areál pracovísk Trieda SNP 1 ,Košice.**
3. Predávajúci je povinný dodať tovar podľa špecifikácie uvedenej v Prílohe č. 1 tejto zmluvy nový, nepoužívaný, nerepasovaný, v bezchybnom stave, ktorý zodpovedá všetkým platným právnym predpisom na území SR, v originálnom balení a kompletný v rozsahu podľa čl. III. bod 2 tejto zmluvy (nie po častiach).

4. Dodanie tovaru do miesta dodania potvrdzuje kupujúci písomne, a to podpísaním preberacieho protokolu/dodacieho listu. V **Preberacom protokole/dodacom liste** sa potvrdzuje druh, množstvo, vyhotovenie a kompletnosť dodaného tovaru podľa špecifikácie uvedenej **v Prílohe č. 1 tejto zmluvy**. V prípade zistenia vád tovaru pri jeho prevzatí je kupujúci oprávnený tovar neprevziať.

5. Osobou oprávnenou na prevzatie tovaru za kupujúceho (oprávnený na podpísanie Preberacieho protokolu/dodacieho listu) je: určený zamestnanec Oddelenia zdravotníckej techniky, e-mail adresa: [ozt@unlp.sk](mailto:ozt@unlp.sk), tel. č. + 421 55 6153079, + 421 55 6153194.

6. Kupujúci je povinný podať správu predávajúcemu o vadách tovaru bez zbytočného odkladu po tom, čo sa vady mohli zistiť.

7. Kupujúci je oprávnený odmietnuť prevzatie tovaru, ak technické a funkčné parametre dodaného tovaru nezodpovedajú špecifikácií tovaru uvedenej v Prílohe č. 1 tejto zmluvy. Dodaný tovar musí byť zhodný s jeho špecifikáciou v Prílohe č. 1 tejto zmluvy, ktorá je obsahom zhodná so špecifikáciou tovaru uvedenou v  ponuke predloženej predávajúcim vo verejnom obstarávaní.

8. O inštalácií, odskúšaní a uvedení tovaru do prevádzky v mieste dodania spíšu zmluvné strany **Inštalačný protokol**.Inštalačný protokol sa samostatne nevyhotovuje, ak predávajúci tovar inštaluje ihneď pri jeho dodaní a Inštalačný protokol je súčasťou Preberacieho protokolu.

9. Zaškolenie zamestnancov kupujúceho o obsluhe a údržbe tovaru je predávajúci povinný realizovať najneskôr pri uvedení tovaru do prevádzky v mieste dodania. O zaškolení spíšu zmluvné strany **Protokol o zaškolení**, s uvedením menného zoznamu zaškolených osôb; zaškolenie potvrdzujú zaškolené osoby svojim podpisom na protokole o zaškolení.

10. Predávajúci je povinný tovar nainštalovať a uviesť do prevádzky najneskôr do 7 (sedem)kalendárnych dní odo dňa jeho dodania kupujúcemu do miesta dodania podľa bodu 2. tohto článku. Predávajúci je povinný dodať a nainštalovať tovar na miesto dodania tovaru na vlastné náklady. Kupujúci je povinný poskytnúť predávajúcemu potrebnú súčinnosť a umožniť uvedenie tovaru do prevádzky v termíne podľa tohto bodu, ak sa zmluvné strany nedohodnú inak.

11. Predávajúci je povinný spolu s tovarom dodať kupujúcemu aj príslušnú dokumentáciu k tovaru.

12. Splnením dodávky predávajúcim sa rozumie dodanie tovaru predávajúcim v súlade s touto zmluvou a špecifikáciou tovaru podľa  Prílohy č. 1. tejto zmluvy, predloženie príslušnej dokumentácie, podpísanie Preberacieho protokolu/dodacieho listu, Inštalačného protokolu a Protokolu o zaškolení.

13. Kupujúci je povinný, najneskôr ku dňu dodania tovaru do miesta dodania, pripraviť miesto dodania tak, aby predávajúci mohol riadne a včas nainštalovať, odskúšať a uviesť tovar do prevádzky. Predávajúci je povinný do 3 (troch) kalendárnych dní odo dňa účinnosti tejto zmluvy predložiť kupujúcemu technickú špecifikáciu tovaru a písomnú špecifikáciu ním požadovanej technickej pripravenosti miesta dodania. V prípade realizácie technickej pripravenosti podľa požiadavky predávajúceho, je predávajúci povinný v Inštalačnom protokole písomne potvrdiť, že technická pripravenosť miesta inštalácie zodpovedá jeho požiadavkám a je vhodná pre inštaláciu tovaru.

14. Porušenie povinnosti uvedených v tomto článku je považované za porušenie zmluvy podstatným spôsobom.

## Čl. V. Doba platnosti zmluvy

* 1. Zmluva sa uzatvára na dobu určitú t.j. na jeden obchodný prípad, odo dňa účinnosti tejto zmluvy do doby splnenia dodávky podľa čl. IV. bod 12. tejto zmluvy, okrem ustanovení tejto zmluvy, ktoré upravujú právne vzťahy zmluvných strán aj po splnení dodávky podľa čl. IV. bod 12. tejto zmluvy.
  2. Táto kúpna zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
  3. Zmluvný vzťah založený touto zmluvou je možné ukončiť:

a/ písomnou dohodou zmluvných strán,

b/ odstúpením od zmluvy z dôvodov uvedených v zákone alebo tejto zmluve.

* 1. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhej zmluvnej strany, pričom deň odoslania sa do tejto lehoty nepočíta.
  2. Kupujúci je oprávnený od zmluvy odstúpiť z nasledovných dôvodov:

a/ ak predávajúci nedodá tovar v súlade s touto zmluvou (čl. IV. bod 12. tejto zmluvy),

b/ ak kupujúci po dodaní tovaru alebo po predložení príslušnej dokumentácie k tovaru nadobudne dôvodnú pochybnosť o tom, že tovar zodpovedá špecifikácií uvedenej v prílohe č. 1 tejto zmluvy alebo dôvodnú pochybnosť o dôveryhodnosti, správnosti alebo pravdivosti predloženej príslušnej dokumentácií k tovaru.

c/ ak predávajúci poruší zmluvu podstatným spôsobom podľa ustanovení tejto zmluvy,

d/ ak predávajúci písomne oznámi, že nie je schopný dodať tovar za podmienok uvedených v tejto zmluve alebo že z akéhokoľvek dôvodu tovar podľa tejto zmluvy nedodá,

e/ ak predávajúci poskytne nepravdivé vyhlásenie alebo zavádzajúce informácie vzťahujúce sa na tovar alebo osobu predávajúceho.

6. Tovar, dodanie ktorého je predmetom tejto Zmluvy bude hradený z kapitálových výdavkov zo štátneho rozpočtu. Kupujúci je oprávnený odstúpiť od zmluvy v prípade, že zákazka, ktorá je predmetom zmluvy je kapitálovým výdavkom hradeným zo štátneho rozpočtu (čl. II. bod 5.tejto zmluvy) a poskytovateľ finančných prostriedkov (príslušný orgán štátnej správy - ministerstvo), ktorý má realizovať jej financovanie neposkytol finančné prostriedky z akéhokoľvek dôvodu alebo bez uvedenia dôvodu na realizáciu tejto zákazky alebo už poskytnuté finančné prostriedky na realizáciu tejto zákazky verejnému obstarávateľovi – (kupujúcemu) odňal. Zmluvné strany sa dohodli, že v prípade odstúpenia od zmluvy z dôvodu, ktorý je uvedený v tomto bode, nevzniká žiadnej zo zmluvných strán nárok na akékoľvek finančné plnenie.

## Čl. VI. Kúpna cena a platobné podmienky

* 1. Kúpna cena tovaru je stanovená vzájomnou dohodou zmluvných strán podľa zákona č. 18/1996 Z. z. o cenách, v znení neskorších predpisov , takto:

Kúpna cena za dodaný tovar podľa tejto zmluvy je ................. € bez DPH, slovom: ...................................... eur a ................... centov.

K uvedenej kúpnej cene sa pripočítava DPH v zákonom stanovenej sadzbe 20 % vo výške ..................... slovom: ............................ eur a ................. centov.

**Celková kúpna cena za dodaný tovar podľa tejto zmluvy je ................................ € s DPH,** slovom: ................................. eur a ....................... centov.

Kalkulácia ceny (cena jednotlivých položiek) dodaného tovaru, vrátane príslušenstva k tovaru je uvedená **v Prílohe č. 2 tejto zmluvy.**

* 1. Kúpna cena podľa tohto článku je cenou za nový, nepoužívaný, nerepasovaný, kompletný a funkčne bezchybný tovar. V uvedenej celkovej kúpnej cene podľa bodu 1. tohto článku je zahrnuté: cena tovaru, clo, dopravné náklady, náklady na inštaláciu a uvedenie do prevádzky, zaškolenie zamestnancov o obsluhe a údržbe tovaru, príslušná dokumentácia, opravy, servis a údržba tovaru, vrátane náhradných dielov a ďalších nákladov s tým spojených počas celej záručnej doby a všetky ostatné finančné náklady spojené s dodaním tovaru kupujúcemu.
  2. Právo na zaplatenie celkovej kúpnej ceny vzniká predávajúcemu riadnym splnením jeho záväzkov spôsobom uvedeným v čl. IV. bod 12. tejto zmluvy. Kupujúci neposkytne predávajúcemu na plnenie tejto zmluvy žiadne preddavky, ani zálohu.
  3. Kupujúci je povinný uhradiť kúpnu cenu za tovar podľa tohto článku na základe faktúry vystavenej predávajúcim bezhotovostným bankovým prevodom na účet predávajúceho podľa čl. I. bod 2. tejto zmluvy. Lehota splatnosti faktúry je 60 kalendárnych dní odo dňa doručenia faktúry kupujúcemu.

5. Predávajúci je povinný vystaviť faktúru kupujúcemu do 15 dní od dňa riadneho dodania tovaru podľa čl. IV. bod 12. tejto zmluvy, najneskôr však do piateho pracovného dňa v mesiaci nasledujúceho po mesiaci, v ktorom bol tovar dodaný. Faktúra musí obsahovať náležitosti podľa platných právnych predpisov SR v čase fakturácie. V prípade, že doručená faktúra nebude vystavená správne, je kupujúci oprávnený predmetnú faktúru vrátiť predávajúcemu. Predávajúci je povinný vystaviť novú faktúru a doručiť ju kupujúcemu.

6. Vlastnícke právo k tovaru nadobudne kupujúci až úplným zaplatením celkovej kúpnej ceny podľa tohto článku.

* 1. Za deň úhrady celkovej kúpnej ceny sa považuje deň jej pripísania na účet predávajúceho.

## Čl. VII. Reklamácia tovaru, vady tovaru

1. Predávajúci ručí za vlastnosti tovaru počas záručnej doby, ktorá bola predávajúcim stanovená na najmenej 24 mesiacov; táto záručná doba začína plynúť odo dňa riadneho splnenia dodávky podľa čl. IV. bod 12. tejto zmluvy.
2. V záručnej dobe je predávajúci povinný:

a/ bezplatne odstrániť všetky vady dodaného tovaru, t. j. uviesť tovar do stavu plnej prevádzky vzhľadom k jeho technickým parametrom,

b/ zabezpečovať bezplatnú údržbu tovaru, vrátane bezplatnej dodávky náhradných dielov vrátane demontáže, odvozu a likvidácie použitého spotrebného materiálu, náplní a náhradných dielov,

c/vykonávať pravidelné technické kontroly a servisné prehliadky vo výrobcom predpísanom rozsahu a intervale podľa servisného manuálu, najmenej však jedenkrát ročne, pričom poslednú takúto kontrolu/servisnú prehliadku je predávajúci povinný vykonať najviac jeden mesiac pred koncom záručnej doby a bezplatne odstrániť všetky zistené vady a nedostatky nezavinené kupujúcim,

d/ vykonať validáciu, kalibráciu tovaru a bezpečnostnú technickú kontrolu s periodicitou podľa odporúčaní výrobcu tovaru, najmenej však 1-krát ročne, ak validáciu, kalibráciu a bezpečnostnú technickú kontrolu tovar vyžaduje.

1. Zmluvné strany sa dohodli, že v prípade vady tovaru počas záručnej doby, má kupujúci právo požadovať a predávajúci povinnosť bezplatne odstrániť vady tovaru, vrátane, nie však len, všetkých prác spojených s opravami tovaru, dodávky náhradných dielov nutných k bezchybnému prevádzkovaniu tovaru, poradenskej starostlivosti o inštalovaný tovar, dodávky funkčného príslušenstva k tovaru, ktorého nefunkčnosť nie je zavinená kupujúcim.
2. Záruka na tovar podľa tohto článku platí za predpokladu, že kupujúci tovar používa a obsluhuje s príslušnou starostlivosťou podľa inštrukcií obsiahnutých v príslušnej dokumentácii k tovaru.
3. Počas záručnej doby je servisný technik predávajúceho povinný **nastúpiť na odstránenie vady** v mieste inštalácie tovaru do 24 hodín od nahlásenia vady na tovare, v pracovný deň medzi 7:00 a 16:00 hod. a pokiaľ bola vada nahlásená po 16,00 hod nastúpiť na odstránenie vady do 12:00 hod. nasledujúceho pracovného dňa; v prípade nahlásenia vady v nie pracovný deň je povinný nastúpiť na odstránenie vady do 12:00 hod. nasledujúceho pracovného dňa.
4. Predávajúci je povinný počas záručnej doby **odstrániť vady** v nasledujúcich lehotách od nástupu na opravu podľa bodu 5. tohto článku:

a) oprava vady, pri ktorej nie je potrebná dodávka náhradného dielu do 48 hodín,

b) oprava vady s dodávkou náhradného dielu do 3 pracovných dní.

1. V prípade, ak odstránenie vady nevyžaduje príchod servisného technika predávajúceho do miesta inštalácie tovaru, je predávajúci oprávnený zabezpečiť odstránenie vady / poruchy pomocou vzdialeného prístupu. Predávajúci je oprávnený začať odstraňovať vadu formou vzdialeného prístupu v lehote najneskôr do dvanástich (12) hodín od nahlásenia v pracovný deň medzi 7:00 a 16:00 hod., alebo do 12:00 hod. nasledujúceho pracovného dňa, pokiaľ vada bola nahlásená po 16:00 hod. pracovného dňa alebo počas dňa, ktorý nie je pracovným dňom.
2. Predávajúci neručí za vady spôsobené nesprávnou manipuláciou a obsluhou zamestnancami kupujúceho. Záruka sa predlžuje automaticky o dobu, po ktorú tovar nemohol byť v záručnej dobe plne používaný z dôvodu vady.
3. Kupujúci sa zaväzuje, že  vady tovaru uplatní bezodkladne po ich zistení. Ohlásenie vady tovaru za kupujúceho oznámi predávajúcemu oprávnená osoba kupujúceho. Osobou oprávnenou za kupujúceho reklamovať tovar a žiadať odstránenie vady počas záručnej doby je určený zamestnanec Oddelenia zdravotníckej techniky, e-mail adresa: e-mail adresa: [ozt.servis@unlp.sk](mailto:ozt.servis@unlp.sk), tel. č. +421 55 615 31 95.
4. Kupujúci je povinný vady tovaru nahlásiť predávajúcemu písomne na e-mail adresu: .......................................................
5. Predávajúci je povinný zabezpečovať autorizovaný záručný servis t.j. opravy a servis tovaru len odborne kvalifikovanými osobami.
6. Predávajúci prehlasuje, že garantuje dodanie všetkých náhradných dielov na ním dodaný tovar počas najmenej 10 (desiatich) rokov odo dňa inštalácie tovaru.

## Čl. VIII. Majetkové sankcie

* 1. V prípade nedodržania podmienok plnenia uvedených v čl. IV. tejto zmluvy zo strany predávajúceho je kupujúci oprávnený vyúčtovať a predávajúci je povinný zaplatiť za každý jednotlivý prípad porušenia zmluvných podmienok zmluvnú pokutu vo výške 5 % z kúpnej ceny bez DPH za tovar nedodaný podľa zmluvných podmienok uvedených v čl. IV tejto zmluvy. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
  2. V prípade porušenie povinnosti kupujúceho podľa čl. VI. bod 4 tejto zmluvy t.j. neuhradenie faktúry v lehote splatnosti je predávajúci oprávnený uplatniť si nárok na zaplatenie úroku z omeškania vo výške podľa platných právnych predpisov SR. Úroky z omeškania sú splatné v lehote do 30 kalendárnych dní odo dňa doručenia faktúry kupujúcemu.
  3. V prípade nedodržania podmienok plnenia uvedených v čl. VII. tejto zmluvy zo strany predávajúceho je kupujúci oprávnený vyúčtovať a predávajúci je povinný zaplatiť za každý jednotlivý prípad porušenia zmluvných podmienok zmluvnú pokutu vo výške 3 000,00 €, slovom: tritisíc eur. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
  4. Zmluvné strany sa dohodli, že v prípade, ak predávajúci poruší povinnosti uvedené v čl. IX. bod 2. a/alebo 3. tejto zmluvy je povinný uhradiť kupujúcemu zmluvnú pokutu vo výške 10 % z  kúpnej ceny bez DPH, ktorá ako pohľadávka bola predmetom postúpenia alebo iného právneho úkonu, ktorým došlo k zmene v osobe veriteľa. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
  5. Zmluvné strany sa dohodli, že v prípade, ak predávajúci poruší povinnosti uvedené v čl. IX. bod 11. tejto zmluvy je povinný uhradiť kupujúcemu zmluvnú pokutu vo výške 1 000,00 €, slovom: jedentisíc eur, za každý jednotlivý prípad porušenia zmluvných povinností. Zmluvná pokuta je splatná v lehote do 30 kalendárnych dní odo dňa doručenia faktúry predávajúcemu.
  6. Uplatnením majetkových sankcii podľa tohto článku nie je dotknuté právo poškodenej zmluvnej strany na náhradu škody spôsobenej porušením povinností, na ktorú sa vzťahuje majetková sankcia; majetková sankcia sa nezapočíta na náhradu škody.

## Čl. IX. Osobitné ustanovenia

* 1. Zmluvné strany sa zaväzujú oznámiť druhej zmluvnej strane všetky zmeny údajov dôležitých pre bezproblémové plnenie zmluvy.
  2. Zmluvné strany sa dohodli, že pohľadávku, ktorá vznikne z tohto zmluvného vzťahu predávajúcemu ako veriteľovi, predávajúci nepostúpi tretej osobe bez predchádzajúceho písomného súhlasu kupujúceho ako dlžníka. Písomný súhlas za kupujúceho je oprávnený vydať len jeho štatutárny orgán. Postúpenie pohľadávok predávajúcim bez predchádzajúceho písomného súhlasu kupujúceho je neplatné s odkazom na § 525 ods. 2 zák. č. 40/1964 Zb. Občiansky zákonník, v znení neskorších predpisov. Porušenie povinností uvedené v tomto bode je považované za porušenie zmluvy podstatným spôsobom.
  3. Predávajúci sa zaväzuje, že nevykoná bez predchádzajúceho písomného súhlasu kupujúceho ako dlžníka, žiadny právny úkon, ktorým by bola alebo ktorého dôsledkom by bola alebo mohla byť zmena v osobe predávajúceho ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia alebo bankovej záruky, nepristúpi k dohode o započítaní pohľadávok so svojim veriteľom a to vo vzťahu k pohľadávkam, vrátane príslušenstva, ktoré ku dňu platnosti tejto zmluvy existujú a ktoré v budúcnosti vzniknú z ich akéhokoľvek vzájomného zmluvného vzťahu predávajúcemu ako veriteľovi a kupujúcemu ako dlžníkovi. Zmluvné strany sa dohodli, že akýkoľvek právny úkon predávajúceho ako veriteľa vedúci k zmene v osobe veriteľa je bez predchádzajúceho písomného súhlasu kupujúceho ako dlžníka absolútne neplatný. Súhlas za kupujúceho je oprávnený vydať len jeho štatutárny orgán. Porušenie povinnosti uvedené v tomto bode je považované za porušenie zmluvy podstatným spôsobom.

4. Predávajúci sa zaväzuje, že

a/ nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto Zmluvy;

b/ všetky informácie a písomné dokumenty, ktoré budú na základe tejto Zmluvy vypracované, bude považovať za dôverné, a to bez časového obmedzenia aj po ukončení platnosti tejto Zmluvy;

c/ informácie a podklady poskytnuté kupujúcim alebo tretími osobami pre plnenie predmetu tejto Zmluvy nepoužije na iný účel ako je plnenie tejto Zmluvy,

d/ bude zachovávať mlčanlivosť o všetkých informáciách získaných v súvislosti s touto zmluvou alebo získaných pri plnení tejto zmluvy, a tieto informácie nebude zverejňovať, ani žiadnym spôsobom rozširovať.

5. Predávajúci nie je oprávnený previesť alebo postúpiť práva a povinnosti z tejto zmluvy tretej osobe bez predchádzajúceho písomného súhlasu kupujúceho. Postúpenie práv a povinností bez predchádzajúceho písomného súhlasu objednávateľa je neplatné.

6. Predávajúci je povinný, v zmysle zák. č. 18/2018 Z. z. o ochrane osobných údajov a  o  zmene a doplnení niektorých zákonov, zabezpečiť ochranu osobných údajov osôb, ktoré kupujúci pri svojej činnosti spracúva a s ktorými môže prísť predávajúci, zamestnanci predávajúceho a tretie osoby vo vzťahu k predávajúcemu, do styku pri vykonávaní činnosti podľa tejto zmluvy. Predávajúci je povinný poučiť o povinnosti mlčanlivosti zamestnancov predávajúceho a všetky tretie osoby, ktoré v  mene predávajúceho budú vykonávať činnosti alebo sa akýmkoľvek spôsobom budú zúčastňovať na plnení tejto zmluvy predávajúcim.

7. Predávajúci sa zaväzuje strpieť výkon kontroly/auditu/ v súvislosti s dodávaným tovarom a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

8. Kontaktná osoba predávajúceho pre účely plnenia tejto zmluvy je: ......................................, tel. kontakt: ....................................., e-mail adresa: .............................

9. Kontaktná osoba kupujúceho pre účely plnenia tejto zmluvy je určený zamestnanec Oddelenia zdravotníckej techniky, e-mail adresa: [ozt@unlp.sk](mailto:ozt@unlp.sk), tel. č.: + 421 55 6153079,

+ 421 55 6153194.

10. Predávajúci berie na vedomie, že kupujúci zverejní túto zmluvu (ako aj jej dodatky) ako povinne zverejňovanú zmluvu v Centrálnom registri zmlúv vedenom Úradom vlády SR v súlade so zák. č. 546/2010 Z. z.

11. Predávajúci je oprávnený zabezpečiť časť plnenia predmetu tejto zmluvy prostredníctvom svojich **subdodávateľov,** pričom predávajúci:

a/ je povinný plnenie tejto zmluvy zadať len subdodávateľovi uvedenému v Prílohe č. 3 tejto zmluvy s rozsahom jeho plnenia uvedeným vo verejnom obstarávaní;

b/ garantuje spôsobilosť každého zo subdodávateľov uvedených v Prílohe č. 3 tejto zmluvy, pre plnenie predmetu tejto zmluvy;

c/ zodpovedá za celé a riadne plnenie tejto zmluvy počas celej doby platnosti tejto zmluvy a to bez ohľadu na to, či predávajúci použil na plnenie predmetu zmluvy subdodávky alebo nie, v akom rozsahu a za akých podmienok. Kupujúci nenesie žiadnu zodpovednosť a nemá žiadne povinnosti vyplývajúce z tejto zmluvy voči subdodávateľom predávajúceho.

d/ je povinný v prípade zmeny subdodávateľa alebo v prípade doplnenia nového subdodávateľa vo vzťahu k plneniu, ktorého sa táto Zmluva týka písomne oznámiť kupujúcemu akúkoľvek zmenu údajov o subdodávateľovi a to do piatich pracovných dní odo dňa, kedy táto skutočnosť nastala;

e/ je povinný do piatich pracovných dní odo dňa uzatvorenia zmluvy so subdodávateľom predložiť kupujúcemu aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia). Zoznam subdodávateľov je uvedený **Prílohe č. 3** tejto Zmluvy.

Na zmenu v zozname subdodávateľov t.j. zmenu Prílohy č. 3 tejto zmluvy sa vyžaduje uzatvorenie dodatku k tejto Zmluve. Porušenie povinností predávajúceho uvedených v tomto bode sa považuje za podstatné porušenie tejto zmluvy.

Predávajúci zodpovedá za plnenie tejto zmluvy alebo jej časti subdodávateľom tak, akoby plnenie zmluvy realizoval sám (osobne).

12. Predávajúci vyhlasuje, že v prípade, ak mu v súvislosti s uzatvorením tejto zmluvy vznikla povinnosť byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZoRPVS“), je ku dňu uzatvorenia tejto zmluvy zapísaný v registri partnerov verejného sektora, ktorého správcom a prevádzkovateľom je Ministerstvo spravodlivosti Slovenskej republiky.

## Čl. X. Záverečné ustanovenia

* 1. Meniť a dopĺňať túto zmluvu je možné len na základe dohody oboch zmluvných strán a to vo forme písomného dodatku. Dodatok k tejto zmluve nesmie byť uzatvorený v rozpore s ust. zák. č. 343/2015 Z. z.
  2. Právne vzťahy neupravené touto zmluvou sa riadia najmä príslušnými ustanoveniami zák. č. 513/1991 Zb. Obchodný zákonník, v znení neskorších predpisov a ďalšími súvisiaci právnymi predpismi SR.
  3. Zmluva je vyhotovená v troch vyhotoveniach, z ktorého jedno vyhotovenie dostane predávajúci a dve vyhotovenia kupujúci.
  4. Neoddeliteľnou súčasťou zmluvy sú:

Príloha č. 1 - Technická špecifikácia tovaru,

Príloha č. 2 – Cena, položkovitý rozpočet tovaru,

Príloha č. 3 - Zoznam subdodávateľov.

V Košiciach, dňa: ....................... V .........................., dňa: ...............

Kupujúci : Predávajúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ľuboslav Beňa, PhD, MPH, riaditeľ

Univerzitná nemocnica L. Pasteura Košice

**Príloha č. 1 - Technická špecifikácia tovaru**

**Predmet plnenia – tovar: RTG pracovná stanica pre urologické zákroky**

**Evidenčné číslo verejného obstarávania kupujúceho : UNLP-2024-44-NZ-VS**

|  |  |  |
| --- | --- | --- |
| **Minimálne technické vlastnosti, parametre a hodnoty tovaru**  **Názov/typ/model tovaru: .................................**  **Výrobné číslo : ......................................................** | | **Parameter /hodnota tovaru** |
| **Položka č.1 - RTG pracovná stanica pre urologické zákroky** | |  |
| 1. | **Snímkovacia jednotka** |  |
| 2. | Univerzálny digitálny skiagrafický a skiaskopický RTG prístroj s priamou digitalizáciou pre urologické zákroky |  |
| 3. | Neobmedzený prístup k urogenitálnej oblasti z ľavej, pravej a perineálnej strany, aj v prípade, keď je pacientova urogenitálna oblasť umiestnená v röntgenovom poli |  |
| 4. | Neobmedzený prístup k hlave pacienta pre anestéziológa, dokonca aj v prípade, keď je pacientova urogenitálna oblasť umiestnená v röntgenovom poli |  |
| 5. | Voliteľné vyhotovenie základného prístroja pre pravákov alebo ľavákov |  |
| 6. | Systém chránený pred koróziou a vniknutím tekutín |  |
| 7. | Sklápanie min. +90°/-20° |  |
| 8. | Izocentrické sklápanie |  |
| 9. | Náklon do Trendelenburgovej polohy okolo perineálneho konca stola ± 15 ° |  |
| 10. | Automatické zastavenie náklonu v horizontálnej polohe (0 °) a v Trendelenburgovych polohách ± 15 ° |  |
| 11. | Nosnosť stola min. 270 kg |  |
| 12. | Motorické nastavenie výšky stola |  |
| 13. | Najnižšia poloha úložnej dosky od podlahy max. 72 cm |  |
| 14. | Najvyššia poloha úložnej dosky od podlahy max. 128 cm |  |
| 15. | Vzdialenosť detektora od úložnej dosky max. 8,5 cm |  |
| 16. | Motorické posúvanie úložnej dosky v pozdĺžnom smere |  |
| 17. | Rozsah posuvu úložnej dosky v pozdĺžnom smere min. 20 cm |  |
| 18. | Motorické posúvanie úložnej dosky v priečnom smere |  |
| 19. | Rozsah posuvu úložnej dosky v priečnom smere min. 20 cm |  |
| 20. | **Plochý detektor** |  |
| 21. | Pevne zabudovaný plochý detektor z materiálu a-Si (amorfné silicium) |  |
| 22. | Rozmer detektora min. 42x42 cm |  |
| 23. | Zoom 1 min. 30x30 cm |  |
| 24. | Zoom 2 min. 20x20 cm |  |
| 25. | Zoom 3 min. 15x15 cm |  |
| 26. | Rozlišovacia schopnosť detektora min. 2800 x 2800 pixelov |  |
| 27. | Veľkosť pixela max. 150 µm |  |
| 28. | Hĺbka znázornenia obrazu min. 14 bit |  |
| 29. | Mechanický spriahnutý pohyb röntgenky a detektora min. 15 cm |  |
| 30. | Max. rýchlosť záznamu Digitálna rádiografia min. 8 obrázkov za sekundu / skiaskopia 30 obrázkov za sekundu |  |
| 31. | **Vysokofrekvenčný generátor** |  |
| 32. | Výkon generátora min. 65 kW |  |
| 33. | Expozičné napätie v rozsahu od 40 - 150 kV |  |
| 34. | Rozsah mAs min. 0,5 - 800 mAs |  |
| 35. | Najkratší expozičný čas max. 1 msec. |  |
| 36. | Počet orgánových programov min. 50 ks |  |
| 37. | Integrovaná funkcia rtg generátora do obrazového snímkovacieho počítača |  |
| 38. | Sériové snímkovanie s frekvenciou min. 8 obrázkov/sec |  |
| 39. | Zabudovaný AEC |  |
| 40. | Počet voliteľných úrovní dávky žiarenia min. 3 |  |
| 41. | Skiaskopické napätie min. 40 - 110 kV |  |
| 42. | Automatická regulácia prúdu a napätia pri skiaskopii od hrúbky pacienta |  |
| 43. | **RTG žiarič** |  |
| 44. | RTG žiarič s rotačnou anódou s dvomi ohniskami |  |
| 45. | Veľkosť malého ohniska max. 0,6 mm |  |
| 46. | Veľkosť veľkého ohniska max. 1 mm |  |
| 47. | Otáčky anódy rtg žiariča min. 8000 ot/min. |  |
| 48. | Tepelná kapacita anódy rtg žiariča min. 750 kHU |  |
| 49. | Tepelná kapacita rtg žiariča min. 2,4 MHU |  |
| 50. | **Clona** |  |
| 51. | Automatická motorická predvoľba Cu filtrov na zníženie dávky žiarenia v skiaskopickom móde od hrúbky pacienta |  |
| 52. | Zabudovaná komôrka na meranie dávky žiarenia |  |
| 53. | Automatické nastavenie rozmeru snímkovacieho poľa podľa orgánového programu |  |
| 54. | **Monitory** |  |
| 55. | 2 ks farebných TFT monitorov na ramene držiaka RTG zariadenia vo vyšetrovacej miestnosti, uhlopriečka monitorov min. 19 palcov |  |
| 56. | Voľne a ergonomické polohovanie TFT-monitorov pre všetky polohy vyskytujúce sa pri práci urológa |  |
| 57. | Paralelné znázornenie živých röntgenových a referenčných zobrazení, endoskopických a ultrazvukových zobrazení tzn. vedľa seba |  |
| 58. | **Videorozhranie** |  |
| 59. | Rozhranie na vizualizáciu externých videosignálov (napr. z endoskopie a ultrazvuku) na farebnom TFT-monitore, ktorý je súčasťou prístroja |  |
| 60. | Rozhranie pre formáty DVI-I (2x), RGB, YPrPb, Y, S-Video (2x), Composite, SD/HD-SDI (2x), VGA |  |
| 61. | Rozhranie pre endoskopické zobrazovanie s vysokým rozlíšením (HD - High-Definition) |  |
| 62. | Počet predprogramovaných časových nastavení videa min. 100 |  |
| 63. | Rozhranie pre PAL a NTSC, max. 1080 p (1920 x 1080, 50/60 Hz, prekladané/progresívne) |  |
| 64. | Rozhranie pre DVI-výstup naživo prenášaných röntgenových zobrazení |  |
| 65. | **Ručné ovládanie** |  |
| 66. | Vyvolanie funkcií digitálneho spracovania obrazu |  |
| 67. | Spúšťanie všetkých pohybov prístroja na motorový pohon (spustenie stola, náklon stola, pohyby dosky stola, röntgenky, mriežky) |  |
| 68. | Prepínanie medzi stupňami priblíženia (zoomu) |  |
| 69. | Nastavenie vymedzenia zväzku žiarenia |  |
| 70. | ZAPÍNAČ/VYPÍNAČ pre optický lokalizátor |  |
| 71. | Pamäťové tlačidlá na uloženie polôh stola špecifických pre jednotlivých klientov |  |
| 72. | Počet polôh, ktoré možno uložiť: |  |
| 72.1 | poloha dosky stola pozdĺžne/priečne |  |
| 72.2 | poloha RTG-systému |  |
| 72.3 | nastavenie kolimátora |  |
| 72.4 | výška stola |  |
| 72.5 | poloha röntgenky |  |
| 73. | Zaparkovanie röntgenky s motorovým pohonom |  |
| 74. | Prepínanie medzi zobrazovacími zdrojmi RTG (referenčné zobrazenie)/endoskopia/ultrazvuk na farebnom TFT monitore |  |
| 75. | Uloženie endoskopických a ultrazvukových zobrazení s vysokým rozlíšením (HD) vo formáte DICOM, spolu so všetkými záznamami o pacientovi, v tom istom priečinku |  |
| 76. | **Nožný spínač pre systém prístroja nachádzajúci sa vo vyšetrovni a vybavený nasledovnými funkciami:** |  |
| 77. | Spustenie záznamu v móde DL/DR |  |
| 78. | Pohyby stola (spustenie stola, náklon stola, pohyb dosky stola, röntgenky) |  |
| 79. | Ukladanie skiagrafických zobrazení |  |
| 80. | Prepínanie medzi zobrazovacími zdrojmi RTG (referenčné zobrazenie)/endoskopia/ultrazvuk na farebnom TFT monitore |  |
| 81. | **Digitálny systém na akvizíciu a spracovanie zobrazení v reálnom čase** |  |
| 82. | Kapacita snímkovacieho počítača min. 50 000 obrazov pri rozlíšení 1k x 1k v DICOM formáte |  |
| 81. | Zabudovaný CD/DVD zapisovač |  |
| 82. | Post procesingové funkcie: filtrácia obrazu, zvýraznenie obrazu, LIH, LUT, nastavenie kontrastu/jasu, inverzia obrazu, meranie vzdialenosti a uhlov, otáčanie obrazu |  |
| 83. | Digitálna progresívna skiaskopia s vysokým rozlíšením |  |
| 84. | Rozsah frekvencie zobrazenia pri pulznej skiaskopii od min. 3 obrazov/sec až po 15 obrazov /sec |  |
| 85. | Rozmer zobrazovacej matice min. 1k x 1k |  |
| 86. | Rozlíšenie stupnice šedej min. 12 bit |  |
| 87. | Programovateľné integračné faktory |  |
| 88. | Programovateľná digitálna filtrácia v reálnom čase |  |
| 89. | Ukladanie LIH-zobrazení a skiaskopických zobrazení počas prebiehajúceho presvecovania |  |
| 90. | Rozsah frekvencie zobrazenia pri pulznom snímkovaní od min. 0,5 obrazov/sec až po 8 obrazov /sec |  |
| 91. | Rozmer zobrazovacej matice min. 1400 x 1400 bit |  |
| 92. | **Spracovanie a vizualizácia obrazu** |  |
| 93. | Manuálne nastavenie kontrastu a jasu (okno) |  |
| 94. | Zväčšenie zobrazenia (zoom) |  |
| 95. | Plne automatická kompenzácia rozdielov hustoty pri skiaskopii, nativizácia jednotlivých zobrazení, tak v reálnom čase, ako aj dodatočné spracovanie |  |
| 96. | Dynamické prehrávanie sérií |  |
| 97. | Ukladanie a prehrávanie dynamických skiaskopických sérií |  |
| 98. | Prechádzanie zobrazeniami dopredu/dozadu |  |
| 99. | Súbežná vizualizácia viacerých zobrazení, zabezpečujúca prehľad |  |
| 100. | Vizualizácia zobrazení na referenčnom monitore |  |
| 101. | Automatická, ako aj manuálna elektronická kolimácia |  |
| 102. | Negatív (inverzia) |  |
| 103. | Zrkadlenie zobrazenia horizontálne/vertikálne |  |
| 104. | Označovanie pravej a ľavej strany |  |
| 105. | Funkcia Návrat/Domov |  |
| 106. | Grafické funkcie |  |
| 107. | Zvýšenie kontrastu obrazu na jeho okrajoch (Edge Enhancement) |  |
| 108. | Meranie vzdialenosti a uhlov |  |
| 109. | Uloženie zobrazenia |  |
| 110. | Vymazanie zobrazenia |  |
| 111. | Prechádzanie zobrazeniami dopredu/dozadu |  |
| 112. | Označovanie zobrazení za účelom dokumentácie |  |
| 113. | Dodatočne voľné zadávanie textu a/alebo riadka s komentárom ku každému zobrazeniu |  |
| 114. | **DICOM rozhranie** |  |
| 115. | Služba DICOM na preberanie registračných údajov pacientov z informačného systému nemocnice/rádiologického oddelenia (HIS/RIS) |  |
| 116. | Služba DICOM na exportovanie údajov o dávke, pacientovi a vyšetrení do HIS/RIS: Modality Performed Procedure Step (MPPS) |  |
| 117. | Služba DICOM na odoslanie dopytu a vyvolanie archivovaných obrazových dát zo systému PACS |  |
| 118. | Služba DICOM na odosielanie zobrazení/sérií do pripojenej multiformátovej kamery |  |
| 119. | **Softvérové vybavenie** |  |
| 120. | Vyhľadávanie údajov o pacientoch na základe špecifických vyhľadávacích kritérií |  |
| 121. | Zoraďovanie údajov o pacientoch podľa špecifických zoraďovacích kritérií |  |
| 122. | Export štúdii alebo jednotlivých zobrazení na disky CD, DVD alebo pamäťovú jednotku USB Flash |  |
| 123. | Import štúdií alebo jednotlivých zobrazení z diskov CD, DVD alebo pamäťovej jednotky USB Flash |  |
| 124. | **Príslušenstvo :** |  |
| 125. | Nástavec dosky stola v rozsahu 80-100 cm, hmotnosť max. 10 kg |  |
| 126. | Súprava podložiek |  |
| 127. | Držiak dolnej končatiny - 2 ks |  |
| 128. | Doplnok držiaka dolnej končatiny pre detských pacientov |  |
| 129. | Držiak chodidla |  |
| 130. | Podnožka |  |
| 131. | Chránič ramena |  |
| 132. | Opierky lakťov pre vyšetrujúceho lekára |  |
| 133. | Bočná lišta rukoväti |  |
| 134. | Rukoväť na röntgenke pre pacienta, na strane prístroja |  |
| 135. | Opierky pliec |  |
| 136. | Podložka pre ramená pacienta |  |
| 137. | Plastové odtokové vrecko |  |
| 138. | Držiak na plastové odtokové vrecko |  |
| 139. | Oplachovacia vanička |  |
| 140. | Držiak infúznej fľaše |  |
| 141. | Anestéziologický záves |  |
| 142. | Príslušenstvo na znehybnenie rúk |  |
| 143. | Endoskopický regál |  |
| 144. | Držiak endoskopických káblov |  |

Vysvetlivky :

\* žltou farbou vyznačené parametre v stĺpci „Technické vlastnosti, hodnoty a parametre tovaru“ odstrániť a do stĺpca „Hodnota / parameter tovaru“ uviesť parametre ponúknutého tovaru. Tam, kde výrobca určuje parameter tovaru údajovým rozmedzím uveďte rozmedzie (od – do), tam kde výrobca pri tovare uvádza konkrétnu hodnotu uveďte konkrétnu hodnotu parametra. Pri parametroch bez číselných hodnôt v stĺpci „Hodnota/parameter tovaru“ nechávate políčka prázdne.

\*\*pokiaľ výrobné číslo nie je pri uzatváraní zmluvy zrejmé uvedie sa pod tabuľku veta : „Výrobné číslo tovaru bude uvedené v Preberacom protokole

V ...................................., dňa ..........................

Predávajúci : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Príloha č. 2 – Cena tovaru**

**Predmet plnenia – tovar: RTG pracovná stanica pre urologické zákroky**

**Evidenčné číslo verejného obstarávania kupujúceho : UNLP-2024-44-NZ-VS**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Názov tovaru** | **Merná jednotka (MJ)** | **Počet MJ** | **Obchodný názov tovaru** | **Názov/ obchodné meno výrobcu tovaru** | **Jednotková cena v EUR** | | | | **Celková kúpna cena za dodaný tovar** | | | |
| **bez DPH** | **sadzba DPH**  **v EUR** | **suma DPH v EUR** | **s DPH** | **bez DPH** | **sadzba DPH**  **v EUR** | **suma DPH v EUR** | **s DPH** |
| RTG pracovná stanica pre urologické zákroky | celok | 1 |  |  |  |  |  |  |  |  |  |  |

V ...................................., dňa ..........................

Predávajúci : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Príloha č. 3 - Zoznam subdodávateľov

**Predmet plnenia – tovar: RTG pracovná stanica pre urologické zákroky**

**Evidenčné číslo verejného obstarávania kupujúceho : UNLP-2024-44-NZ-VS**

***Subdodávateľ č. 1. \*:***

|  |  |  |
| --- | --- | --- |
| *a/* | *Obchodné meno* |  |
| *b/* | *Sídlo* |  |
| *c/* | *IČO* |  |
| *d/* | *Predmet subdodávky* |  |
| *e/* | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa* | *Meno a priezvisko :*  *Adresa pobytu :*  *Dátum narodenia:*  *Tel. kontakt:*  *E-mail adresa :* |
| *h/* | *Iné* |  |

***Subdodávateľ č. 2.\* :***

|  |  |  |
| --- | --- | --- |
| *a/* | *Obchodné meno* |  |
| *b/* | *Sídlo* |  |
| *c/* | *IČO* |  |
| *d/* | *Predmet subdodávky* |  |
| *e/* | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa* | *Meno a priezvisko :*  *Adresa pobytu :*  *Dátum narodenia:*  *Tel. kontakt:*  *E-mail adresa :* |
| *h/* | *Iné* |  |

\* Pokiaľ predávajúci bude zabezpečovať plnenie tejto zmluvy prostredníctvom svojich subdodávateľov (čl. IX. bod 11. tejto zmluvy) vpíše všetky požadované údaje do tabuliek vyššie.

\*\*V prípade, že predávajúci plnenie tejto zmluvy nebude zabezpečovať prostredníctvom svojich subdodávateľov (čl. IX. bod 11. tejto zmluvy) preškrtne vyššie uvedené tabuľky a túto skutočnosť potvrdí podpisom prehlásenia na tejto prílohe:

**Prehlásenie predávajúceho\*\*:**

**Predávajúci týmto prehlasuje, že plnenie tejto zmluvy nebude zabezpečovať prostredníctvom svojich subdodávateľov ( čl. IX. bod 11. tejto zmluvy).**

**V ...................................., dňa: ..........................**

**Predávajúci : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**